Simoney

Flor Simoney Romero Lugo, ezagunagoa Simoney izen hutsez (Caracas, Venezuela, 1979ko martxoaren 8a) abeslari, aktore, kazetari eta telebistako aurkezlea da, eta Txileko nazionalitatea du. 2003an Viña del Mar-eko Jaialdian parte hartzeko heldu zen Txilera, eta finalista izan zen. Ospe handiagoa lortu zuen Rojo Fama Contrafama talentu-saioan parte-hartzean.

Aktoretzan egindako lan nabarmenetako bat Salty filma da (Antonio Banderas protagonista zuen eta Simon Westek zuzendu zuen filma), baita Fox kateko Sitiados  eta Mujeres de Lujo, Matriarcas eta Preciosas telesailak ere. Sei urtez, Txileko TBko Conecta2 sustatu zuen, eta BangTV kanalerako entretenimendu-programa batzuk gidatu zituen.

 Bizitza 

 Haurtzaroa 
Simoney Venezuelako Caracas hiriburuan jaio zen 1979an eta gurasoekin eta neba gazteagoarekin batera hazi zen. Amari entzunda ikasi zuen kantatzen, beti aitari laguntzen baitzion biolinean. Bi urte zituenetik melodiak abesten zituen, eta zazpi urterekin, haurrentzako antzezlanetan parte hartzen zuen, baleta ikasi zuen eta olerkiak errezitatzen zituen.

 Ikasketak 
Nerabezaroan, eta aitaren eraginpean, Simoneyk artea alde batera utzi eta ikasketetan murgildu zen. 15 urterekin eskola bukatu zuenean, familiari laguntzeko lanean hasi zen. Urtebete geroago, Venezuelako Unibertsitate Zentralean hasi zen gizarte-komunikazio ikasten, eta beka bat jaso zuen kalifikazio onak lortzeagatik. 21 urterekin graduatu zen, “MAGNA CUM LAUDE” ohorezko aipamenarekin.

 Ibilbide Artistikoa 

 Venezuelan 
Kazetaritza ikasten ari zela, Simoneyk bide artistikoari heldu zion berriz. Unibertsitateko Antzerkian hasi zen eta kantu eta konposizio eskolak ere jaso zituen. Graduatu ostean, Simoney kazetari eta abeslari jardun zuen. Bere ordutegia goizeko hiruretan hasten zen albiste agentzia batean, gero irratian egiten zuen lan eta eguna bukatzean, Negus Nagast reggae taldeko korista lan egiten zuen.

2002 urteko uztailean, hainbat maketa grabatu eta diskoetxe bakar batean ere laguntzarik aurkitu ez zuenean, Simoney Estrellas de la Música saioan sartu zen. Saio horretan publikoaren gogokoenetako bat izan zen eta hirugarren postua lortu zuen.

Programa horri esker, Jose Miguel Velasquezek, Ricky Martin, Luis Fonsi eta David Bisbal abeslarien ahots entrenatzaile eta konpositoreak, Simoney aukeratu zuen 2003ko Viña del Marko Nazioarteko Kantu Jaialdian bere abestia interpretatzeko. Simoneyk bigarren tokia lortu zuen eta hurrengo urtean, Punta del Esten (Uruguai) egindako Latino Autorearen I. Jaialdi Iberoamerikarrean parte hartu zuen kantautore gisa.

 Txilen 
2005 urtean, Viña del Marko Nazioarteko Kantu Jaialdiaren eraginez, eta Peer Music Venezuelaren laguntzarekin, Simoney 26 urterekin Txilera joan zen TVN telebista katearen Rojo Fama Contrafama saioan parte hartzeko, Rojo Internacional denboraldian. Han, gaitasun horretako laugarren postua lortu zuen, eta Klan Gorriaren parte izan zen urte horren bukaerara arte, Rojo Final Internacional (Nazioarteko Gorria II) lehiaketatik kanporatua izan zen arte. 2006. urtearen bukaeran, saiora itzuli zen Símbolo Rojo III lehiatzeko, eta lehenengo postua lortu zuen. 2007. urte osoan Klan Gorriko kide izateko eskubidea lortu zuen, eta izen bereko lehen diskoa atera zuen.

Telebista kate berean El baile en TVN (2007) estelarrerako abestu zuen, eta Cómplices (2006) telesailean eta Pasiones (2007) saioan parte hartu zuen.

2008 urteko urtarrilean Rojo utzi ostean, Simoney Viñako notera delakoa zen eta Nelly Furtado kanadar abeslaria elkarrizketatu zuen. Abeslari kanadarrak Simoney ezagutu eta harekin Te busqué abestu ostean, 2008 urteko Viña del Marko Jaialdian abeslari izateko gonbita egin zion.

Esperientzia horren ostean, Simoney Chilevisionen sartu zen hiru urtez, El Diario de Eva (2008-2010) saioko talentuen epaimahaian, eta berriz ere Mujeres de lujo (CHV 2010) telesaileko "Jade" pertsonaia interpretatu zuen. 

Era berean, hiru urtez jardun zuen 2010 urteko Descaradas antzerki komediarik ikusienetako batean, eta 2011 urtean Amar de más izeneko bigarren diskoa kaleratu zuen, berak idatzitako 12 abestirekin. 2013 eta 2014. urteetan Amistades Peligrosas taldearen bokalista izan zen. Ella Baila Sola taldearekin batera bira arrakastatsua egin zuen Txile, Peru eta Kolonbian.

 TBko animazioa 
Animazioari dagokionez, aipatzekoa da sei urtez lan egin zuela Jorge Heviarekin batera Conecta2 saioa TV Chile katean (2010-2016). 2014 urte osoan zehar Más que 2 saioaren off ahotsa eta notera izan zen eta 2010etik aurrera, hainbat programa gidatu ditu Latinoamerikarako Claro seinalea transmititzen duen BANG TV katerako.

 Aktore 
Emanaldian, 2015 urtean, TVNko Matriarcas telesailean eta Fox Internacional Sitiado telesailean hartu zuen parte. 2016 urtean, Maria Camila pertsonaiaren papera egin zuen Canal 13 kateko Preciosas telesailean, eta publikoaren aintzatespen handia lortu zuen. 2016 urte bukaeran Saltyn parte hartu zuen, Antonio Banderas protagonista eta Simon Westek zuzendutako filma.

 Musika 
2017. urtean Simoney bere hirugarren diskoa landu zuen Mexikon, Peer Music Venezuelaren babesarekin eta Mon Laferte abeslariaren musika ekoizlea izan den Manú Jalil-en zuzendaritzapean. Denbora gutxian, Somos más promozioko lehen singleak Txileko irrati nagusietan kokatzea lortu zuen. Single horrekin, Simoneyk alde sozialagoa erakutsi zuen bere letretan, emakumeari inposatutako edertasun estereotipoak kritikatuta. 

2019 urtean La misma fuerza izeneko diskoa sustatu zuen, Manú Jalil-ekin, Mon Laferteren musika-zuzendari berarekin, ekoitzi zuena.

 Diskografia 

 Estudioko albumak 

 Bilduma konpilatzaileak 

 Vol 1 & 2 (2015)

 Singleak 

 Programas de Televisión 
UrteaSaioaKatea2002Estrellas de la MúsicaVenevision2005Rojo Fama ContrafamaTVN2007El Baile en TVNTVN2008Viña Tiene FestivalTVN2008El Diario de EvaCHV2010Conecta2TV Chile2012Todo SuenaBang TV2014Más que 2TVN2017Camino al éxitoBang TV

 Jaialdiak 
UrteaJaialdiaHerrialdea2003Viña del Mar (Nazioarteko Lehia)Txile2003Festival LatinAutor de la Canción IberoamericanaUruguai2005Viña del Mar-eko Jaialdia (Folklore Konpetentzia)Txile

 Filmografia 

 Telenobelak eta telesailak 
Telesailak eta telenobelakUrteaLanaPertsonaiaKatea2006CómplicesFlaviana / CristinaTVN2010Mujeres de lujoSonia Novoa / JadeChilevisión2015MatriarcasMarión Aránguiz "La Venezolana".TVN2015SitiadosInés2016PreciosasMaría Camila Pérez "La Perla Negra"Canal 132024El MujeriegoAntonella Alcántara

 Sariak eta izendapenak 
UrteaSariaKategoriaLanaEmaitza2003Viña del Mar-eko JaialdiaNazioarteko generoaren lehia - Finalista                                                                                                2005Viña del Mar-eko JaialdiaFolklore generorako konpetentzia -Izendatua2006Rojo, fama-kontrafamaIkur gorria -Irabazlea  

 Erreferentziak 

 Kanpo estekak 

Kategoria:Caracastarrak
Kategoria:Venezuelako Unibertsitate Zentraleko ikasleak
Kategoria:Venezuelako emakume aktoreak
Kategoria:Txileko abeslariak
Kategoria:Venezuelako abeslariak
Kategoria:Emakume kazetariak
Kategoria:Emakume aurkezleak
Kategoria:Pertsona mononimoak